29/03/2016 | Administración LocalMunicipal
As Pontes de García Rodríguez
Secretaría
Bases do concurso de proxectos emprendedores

A concelleira-delegada da Área de Atención, Participación Cidadá e Desenvolvemento Local ditou a resolución nº 312/2016, que é do teor literal seguinte: “ANTECEDENTES DE FEITO O venres día 27 de maio celebrarase o programa “As Pontes Emprende 2016”. Para regular a participación neste concurso elabóranse tres bases reguladoras, que se detallan a continuación: Poderán ser candidatos a participar no “Concurso de Proxectos Emprendedores”, todos os proxectos emprendedores constituídos no ámbito territorial das Pontes, tanto por persoas físicas como xurídicas. Os proxectos e candidaturas só poderán concorrer nunha das categorías do programa “As Pontes Emprende 2016”. Entenderase como proxecto emprendedor, aquelas empresas constituidas a tal efecto con data anterior a presentación da candidatura. As candidaturas presentaranse en modelo normalizado, no Rexistro do Concello das Pontes dende o día 18 de abril ata o día 29 de abril do 2016, en horario de 9:00 h a 14:00 h. Os modelos normalizados estarán dispoñibles no IPPEC no que tamén se poderá consultar calquera dúbida relacionada coas presentes bases ou presentación de candidaturas. Unha vez finalizado o dito prazo, celebrarase un acto previo á entrega dos premios, no cal os emprendedores terán a oportunidade de presentar ante os membros do xurado a súa empresa. Estas presentacións desenvolveranse, tras unha convocatoria previa do xurado a cada candidatura. Outorgarase dous premios atendendo ás diferentes categorías segundo a actividade empresarial desenvolvida: - Premio “Mellor Proxecto Empresarial 2016”, no que poderán participar aqueles proxectos cuxa forma xurídica sexa unha sociedade. O premio consistirá nun Bono Formativo. - Premio “Mellor Proxecto Autónomo 2016”, para aqueles proxectos cuxa actividade estea encadrada como autónomo individual, sociedades civís ou comunidades de bens. O premio consistirá nun Bono Formativo. O xurado resérvase o dereito de outorgar mención de honor ou accésit se a calidade dalgún proxecto así o xustifique. O xurado conta coa total liberdade de criterio para a concesión do Premio, tendo en conta os seguintes criterios:  Relación entre volume de investimento e creación de emprego.  Innovación dos proxectos, grao de proxección provincial, autonómica, nacional ou internacional da empresa.  Responsabilidade social empresarial: conciliación laboral e familiar, respecto polo medio ambiente, políticas en igualdade de xénero.  Grao de implicación no asociacionismo empresarial  Fontes de financiación  Incremento de volume de mercado O Xurado que emitirá o fallo estará composto por diversas personalidades do asociacionismo empresarial, financeiro e institucional das Pontes. As decisións do curado serán inapelables e adoptaranse por maioría simple. No caso de empate decidirá o voto de calidade do Presidente do xurado. Representante da Asociación de Comerciantes das Pontes Representante da Asociación SEARA das Pontes Representante da Asociación Euroeume Representante da Asociación Aje- Ferrolterra Representante do IPPEC A documentación facilitada polos participantes estará a disposición exclusivamente para o estudio por parte do xurado e será confidencial, reservándose ao Concello das Pontes o dereito de facer uso dos nomes dos participantes, imaxe corporativa e material gráfico en relación á promoción do Premio. Os datos obtidos, co consentimento expreso do interesado, serán utilizados única e exclusivamente para o bo fin do presente concurso. O interesado pode exercer os dereitos de acceso, oposición, rectificación e cancelación nos termos previstos pola Lei orgánica 15/1999 de Protección de Datos de Carácter Persoal. A documentación a presentar será a seguinte:  Modelo normalizado de inscrición (facilitada no IPPEC)  Declaración xurada da veracidade dos datos facilitados (facilitada no IPPEC)  Memoria descritiva do proxecto empresarial ou plan de empresa con estudo económico financeiro.  Fotocopia do NIF ou CIF  Certificados acreditativos de estar ao día nas obrigas tributarias e coa seguridade social  5 fotografías: 1 dos emprendedores e 4 da empresa (formato dixital)  Logotipo da empresa (formato dixital) Documentación optativa:  Fotocopias de calquera tipo de certificación da empresa (calidade, protección de datos, prevención de riscos, premios.)  Folletos ou expedientes publicitarios, anuncios, mencións e aparicións en prensa.  Todos os participantes poderán achegar toda a documentación que consideren oportuna para a correcta avaliación do seu proxecto. A presentación das candidaturas aos premios, implica a aceptación por parte do promotor ou promotores das bases que os regulan. Os proxectos presentados quedan a disposición dos autores unha vez rematado o acto de entrega de premios e poderán recollerse no IPPEC, de non ser así no prazo dun mes pasarán ao arquivo do Concello. Poderán ser candidatos a participar no “Concurso de Ideas Emprendedoras”, todos os proxectos emprendedores para unha futura constitución en empresas no ámbito territorial das Pontes, tanto por persoas físicas como xurídicas. Os proxectos e candidaturas só poderán concorrer nunha das categorías do programa “As Pontes Emprende 2016” As candidaturas presentaranse en modelo normalizado, no Rexistro do Concello de As Pontes dende o día 18 de abril ata o día 29 de abril do 2016, en horario de 9:00 h a 14:00 h. Os modelos normalizados estarán dispoñibles no IPPEC no que tamén se poderá consultar calquera dúbida relacionada coas presentes bases ou presentación de candidaturas. Unha vez finalizado o dito prazo, celebrarase un acto previo á entrega dos premios, no cal os emprendedores terán a oportunidade de presentar ante os membros do xurado a súa idea emprendedora. Estas presentacións desenvolveranse, tras unha convocatoria previa do xurado a cada candidatura. Outorgarase un único premio, o xurado resérvase o dereito de outorgar mención de honor ou accésit se a calidade dalgún proxecto así o xustifique. - Premio “Mellor Idea Emprendedora 2016”, que consistirá nun vale de 300 € para canxear nos establecementos comerciais das Pontes por material de ofimática. O xurado conta coa total liberdade de criterio para a concesión do Premio, tendo en conta os seguintes criterios: - Innovación da idea - Viabilidade técnica, económica e financeira - Presentación e definición dos proxectos - Impacto social no territorio O Xurado que emitirá o fallo estará composto por diversas personalidades do asociacionismo empresarial, financeiro e institucional das Pontes. As decisións do xurado serán inapelables e adoptaranse por maioría simple. No caso de empate decidirá o voto de calidade do presidente do xurado. Representante da Asociación de comerciantes das Pontes Representante da Asociación SEARA das Pontes Representante da Asociación Euroeume das Pontes Representante da Asociación Aje- Ferrolterra Representante do Instituto Pontés de Promoción Económica (IPPEC) A documentación facilitada polos participantes estará a disposición exclusivamente para o estudo por parte do xurado e será confidencial, reservándose o Concello das Pontes o dereito de facer uso dos nomes dos participantes, imaxe corporativa e material gráfico en relación á promoción do Premio. Os datos obtidos, co consentimento expreso do interesado, serán utilizados única e exclusivamente para o bo fin do presente concurso. O interesado pode exercer os dereitos de acceso, oposición, rectificación e cancelación nos termos previstos pola Lei orgánica 15/1999 de Protección de Datos de Carácter Persoal. A documentación a presentar será a seguinte:  Modelo normalizado de inscrición (facilitada no IPPEC)  Declaración xurada da veracidade dos datos facilitados (facilitada no IPPEC)  Memoria descritiva do proxecto empresarial ou plan de empresa con estudo económico financeiro.  Fotocopia do NIF do emprendedor ou emprendedores  5 fotografías: dos emprendedores no labor do estudo nas diferentes fases do plan de empresa (dixital)  Logotipo, cartel ou debuxo representativo da idea empresarial (dixital) Documentación optativa:  Documentación no que figure o estudo de certificacións futuras da empresa (calidade, protección de datos, prevención de riscos, responsabilidade social empresarial)  Folletos ou expedientes publicitarios, anuncios, mencións e aparicións en prensa.  Todos os participantes poderán achegar toda a documentación que consideren oportuna para a correcta avaliación do seu proxecto emprendedor. A presentación das candidaturas aos premios, implica a aceptación por parte do promotor ou promotores das bases que os regulan. Os proxectos presentados quedan a disposición dos autores unha vez rematado o acto de entrega de premios e poderán recollerse no IPPEC, de non ser así no prazo dun mes pasarán ao arquivo do Concello. Poderán ser candidatos a participar no “ Concurso de Ideas Emprendedoras de Estudantes”, todos os proxectos emprendedores para unha futura constitución en empresas no ámbito territorial das Pontes, dirixidos por estudantes dos centros educativos regrados do Concello das Pontes. Os proxectos e candidaturas só poderán concorrer nunha das categorías do programa “As Pontes Emprende 2016”. Todos os proxectos terán que ir dirixidos por un titor maior de 18 anos e con vinculación directa no centro de ensino. As candidaturas presentaranse en modelo normalizado, no Rexistro do Concello das Pontes dende o día 18 de abril ata o día 29 de abril do 2016, en horario de 9:00 h a 14:00 h. Os modelos normalizados estarán dispoñibles no IPPEC no que tamén se poderá consultar calquera dúbida relacionada coas presentes bases ou presentación de candidaturas. Unha vez finalizado o dito prazo, celebrarase un acto previo á entrega dos premios, no cal os estudantes terán a oportunidade de presentar ante os membros do xurado a súa idea emprendedora. Estas presentacións desenvolveranse, tras unha convocatoria previa do xurado a cada candidatura. Outorgaranse dous premios atendendo ás diferentes categorías, o xurado resérvase o dereito de outorgar mención de honor ou accésit se a calidade dalgún proxecto así o xustifique. - Premio “Mellor Idea Emprendedora de Estudantes de Educación Primaria 2016”, que consistirá nun vale de 300 € para os alumnos partícipes no proxecto, para gastar en servizos ou material escolar en calquera establecemento comercial das Pontes. O mestre, titor ou representante do proxecto terá unha consideración persoal. - Premio “Mellor Idea Emprendedora de Estudantes de Educación Secundaria 2016”, que consistirá nun vale de 300 € para os alumnos partícipes no proxecto, para gastar en servizos ou material escolar en calquera establecemento comercial das Pontes. O mestre, titor ou representante do proxecto terá unha consideración persoal. O xurado conta coa total liberdade de criterio para a concesión do Premio, tendo en conta os seguintes criterios: - Innovación da idea - Viabilidade técnica, económica e financeira - Presentación e definición dos proxectos - Impacto social no territorio O Xurado que emitirá o fallo estará composto por diversas personalidades do asociacionismo empresarial, financeiro e institucional das Pontes. As decisións do xurado serán inapelables e adoptaranse por maioría simple. No caso de empate decidirá o voto de calidade do presidente do xurado. Representante da Asociación de comerciantes das Pontes Representante da Asociación SEARA das Pontes Representante da Asociación Euroeume das Pontes Representante da Asociación Aje- Ferrolterra Representante do Instituto Pontés de Promoción Económica (IPPEC) A documentación facilitada polos participantes estará a disposición exclusivamente para o estudo por parte do xurado e será confidencial, reservándose ao Concello das Pontes o dereito de facer uso dos nomes dos participantes, imaxe corporativa e material gráfico en relación á promoción do Premio. Os datos obtidos, co consentimento expreso do interesado, serán utilizados unica e exclusivamente para o bo fin do presente concurso. O interesado pode exercer os dereitos de acceso, oposición, rectificación e cancelación nos termos previstos pola Lei orgánica 15/1999 de Protección de Datos de Carácter Persoal. A documentación a presentar será a seguinte:  Modelo normalizado de inscrición (facilitada no IPPEC)  Declaración xurada da veracidade dos datos facilitados (facilitada no IPPEC)  Memoria descritiva do proxecto empresarial ou plan de empresa  5 fotografías: dos emprendedores no labor do estudo nas diferentes fases do plan de empresa e do propio centro educativo. (dixital)  Logotipo, cartel ou debuxo representativo da idea empresarial (dixital) Documentación optativa:  Documentación no que figure o estudo de certificacións futuras da empresa (calidade, protección de datos, prevención de riscos, responsabilidade social empresarial)  Folletos ou expedientes publicitarios, anuncios, mencións e aparicións en prensa.  Todos os participantes poderán achegar toda a documentación que consideren oportuna para a correcta avaliación do seu proxecto emprendedor. A presentación das candidaturas aos premios, implica a aceptación por parte do promotor ou promotores das bases que os regulan. Os proxectos presentados quedan a disposición dos autores unha vez rematado o acto de entrega de premios e poderán recollerse no IPPEC, de non ser así no prazo dun mes pasarán ao arquivo do Concello. FUNDAMENTOS LEGAIS Considerando as facultades conferidas pola Lei 7/1985 de 2 de abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de novembro, polo que se aproba o regulamento de organización, funcionamento e réxime xurídico das entidades locais e demais disposicións aplicables. Por iso, RESOLVO: 1º. Aprobar as bases reguladoras do programa “As Pontes Emprende 2016”, que se celebrará o 27 de maio de 2016”. As Pontes de Aiden Bisart Ateca, 18 de marzo de 2016 A concelleira-delegada da Área de Atención, Participación Cidadá e Desenvolvemento Local Maria Longina Grand Mbulito